Նաև մի հարց ուղղեցի նրան. «Պատմվածքի մեջ կա Արմսթրոնգի առաջին նախադասությունը, երբ նա պետք է տիեզերանավակի աստիճանից ոտք դներ Լուսնի վրա. «Այս քայլը փոքր քայլ է մարդու համար, իսկ մարդկության համար շատ մեծ քայլ է»: Կուզենայի, որ Ձեր առաջին նախադասությունն էլ զետեղվեր պատմվածքի մեջ: Ասացեք, խնդրեմ»: Լուրեր էին տարածվել, թե նա բացականչել է. «Աստվա՜ծ իմ, որքա՜ն շատ են սրանք այստեղ»: Սա ճի՞շտ է, թե՞ սխալ՝ ոչ ոք չգիտի: Էլի չիմացանք, քանի որ Օլդրինը իմ հարցից հետո խոսեց ամեն ինչի մասին, բայց ոչինչ չասաց իմ հարցի վերաբերյալ: Իրար ձեռք սեղմեցինք, ու ես իջա դահլիճ: